cyanic-selkie/wikianc huggingface dataset:
พัฒนาการของสมองมนุษย์
วัยเด็กและวัยรุ่น
เนื้อขาวของเปลือกสมองจะเพิ่มขึ้นจากวัยเด็ก (~9 ขวบ) จนถึงวัยรุ่น (~14 ปี) มากที่สุดในสมองกลีบหน้าและกลีบข้าง เนื้อเทาในสมองกลีบหน้าและกลีบข้างสำหรับหญิงจะถึงจุดสูงสุดราว ๆ 12 ขวบ และในกลีบขมับราว ๆ 17 ปี (โดยส่วนบนคือ superior จะพัฒนาช้าสุด) ดังนั้น ในหญิง เนื้อเทาจึงได้เจริญเต็มที่เมื่อถึงอายุราว 16-17 ปี สำหรับชาย เนื้อเทาจะเจริญเต็มที่เมื่อถึงอายุ 18 ปี ตามการเสียเนื้อเทา (grey matter loss) บริเวณรับความรู้สึกและบริเวณสั่งการจะโตเต็มที่ก่อน แล้วตามด้วยบริเวณสมองส่วนอื่น ๆ พัฒนาการสมองมนุษย์จะดำเนินไปถึงจนกระทั่งอายุราว 20 จนถึง 25 ปี
วอลเลย์บอลชายชิงแชมป์แอฟริกา 1967
วอลเลย์บอลชายชิงแชมป์แอฟริกา 1967 (1967 Men's African Volleyball Championship) จัดขึ้นในเมืองตูนิส, ประเทศตูนิเซีย มี 4 ทีมที่เข้าร่วมการแข่งขันในครั้งนี้
จ้ง โหยว
จ้งโหยว （จีน: 仲由; Pinyin: Zhòngyóu）หรือ จื่อลู่ （จีน: 子路; Pinyin: Zǐ Lù）ชาวรัฐหลู่（鲁国人）เป็นศิษย์ที่มีอายุอ่อนกว่าขงจื่อ 9 ปี อุปนิสัยห้าวหาญ อารมณ์ร้อน เป็นคนโผงผาง หุนหันพลันแล่น ซึ่งปรากฏใน หลุน-อฺวี่ （论语) ดังนี้
7:10:2 จื่อลู่กล่าวว่า “หากอาจารย์ต้องนำทัพทั้งสาม อาจารย์จะให้ใครช่วย”
7:10:3 อาจารย์กล่าวว่า “เราจะไม่เอาคนที่จู่โจมเสือร้ายโดยไม่มีอาวุธ หรือคนที่ข้ามแม่น้ำโดยไม่ใช้เรือแพ หรือคนที่พร้อมจะตายโดยไม่เสียดายชีวิต คนที่ช่วยงานเราต้องเป็นคนที่กระทำการต่างๆ ด้วยความระมัดระวัง ปรับแผนการทำงานได้ตามความเหมาะสม และทำตามแผนงานที่วางไว้จนสัมฤทธิผลได้”
11:12:1 หมินจื่อเชียนยืนข้างอาจารย์อย่างสุภาพเรียบร้อย จื่อลู่ดูอาจหาญแกล้วกล้า หรานโหย่วและจื่อก้งดูสบายๆ อาจารย์แช่มชื่นเบิกบาน
11:12:2 “คนอย่างโหยว จะไม่ตายด้วยเหตุธรรมชาติ”
จื่อลู่มีความสามารถในด้านการเมืองการปกครอง เคยดำรงตำแหน่งนายอำเภอให้กับตระกูลจี้ซื่อ เป็นขุนนางในอำเภอผู่อี้แห่งแคว้นเว่ย และเป็นนายอำเภอในอาณัติของข่งคุย ในคัมภีร์หลุนอี่ว์（論語） ได้ปรากฏบทสนทนาระหว่างขงจื่อกับจื่อลู่เกี่ยวกับการบริหารบ้านเมือง ดังนี้
13:3:1 จื่อลู่ถามว่า “หากเจ้านครเว่ยขอให้อาจารย์ช่วยปกครอง อาจารย์จะพิจารณาทำสิ่งใดก่อน”
13:3:2 อาจารย์ตอบว่า“ที่จำเป็นคือ ต้องทำนามให้เที่ยง”
13:3:3 จื่อลู่ถามว่า “กระนั้นหรือ อาจารย์หลงไปหรือเปล่า ทำไมต้องทำนามให้เที่ยง”
13:3:4 อาจารย์กล่าวว่า "โหยว! เจ้าช่างหยาบคายเหลือเกิน เมื่อวิญญูชนไม่รู้อะไรก็ควรสงวนท่าที"
13:3:5 “หากนามไม่เที่ยง วาจาก็ไม่ราบรื่น หากวาจาไม่ราบรื่น กิจก็ไม่สำเร็จ”
13:3:6 “หากกิจไม่สำเร็จ หลี่และดนตรีก็ไม่เจริญ หากหลี่และดนตรีไม่เจริญ โทษทัณฑ์ก็ไม่เที่ยงธรรม หากโทษทัณฑ์ไม่เที่ยงธรรม ประชาราษฏร์จะไม่รู้ว่าจะปฏิบัติตนอย่างไร”
ปาเลสไตน์ในโอลิมปิกเยาวชนฤดูร้อน 2014
กรีฑา
ผลการแข่งขันดังนี้ :
จ้ง โหยว
13:3:7 “ด้วยเหตุนี้ วิญญูชนเมือเอ่ยนามก็ต้องพูดได้ เมื่อพูดได้ก็ต้องปฏิบัติได้ ท่าทีของวิญญูชนต่อคำพูดไม่อาจเหลวไหลได้”
จื่อลู่เสียชีวิตเนื่องจากบุกเข้าช่วยเหลือข่งคุย จนร่างกายถูกทหารศัตรูสับจนแหลกเมื่อครั้งรัฐเว่ยเกิดรัฐประหาร ทำให้ขงจื่อเสียใจมาก ข่งจื่อสาบานว่าจะไม่ทานอาหารประเภทเนื้อสับอีกต่อไป
ปาเลสไตน์ในโอลิมปิกเยาวชนฤดูร้อน 2014
ว่ายน้ำ
ผลการแข่งขันดังนี้ :
มิวส์ คอมมิวนิเคชัน
บริษัท มิวส์ คอมมิวนิเคชัน จำกัด (Muse Communication Co., Ltd.) หรือเรียกโดยย่อว่า มิวส์ เป็นบริษัทตัวแทนลิขสิทธิ์อนิเมะในประเทศไต้หวัน ซึ่งถือลิขสิทธิ์อนิเมะครอบคลุมทั้งภูมิภาคเอเชียตะวันออกเฉียงใต้และเอเชียใต้ รวมถึงประเทศไต้หวัน ประเทศจีน ฮ่องกง และมาเก๊า นอกจากนี้ บริษัทยังจัดจำหน่ายภาพยนตร์เอเชียและยุโรปในประเทศไต้หวันอีกด้วย
ประวัติ
บริษัทก่อตั้งในปี พ.ศ. 2530 ในชื่อ บริษัท มิวส์ คัลเชอร์ เอ็นเตอร์ไพรส์ จำกัด ก่อนจะเปลี่ยนชื่อเป็น บริษัท มิวส์ คอมมิวนิเคชัน จำกัด ในปี พ.ศ. 2535 โดยที่ Fukang Enterprise รับผิดชอบการกระจายสินค้า ในขณะที่ Eagle International Communication จัดการการจัดจำหน่ายภาพยนตร์ฉบับคนแสดงจากเอเชียและยุโรป
มิวส์ คอมมิวนิเคชัน (ฮ่องกง) ก่อตั้งขึ้นในเดือนพฤศจิกายน 2540 มิวส์ แอนิเมชัน (เซี่ยงไฮ้) ก่อตั้งขึ้นในเดือนมกราคม 2556 ในวันที่ 7 สิงหาคม 2018 Muse Communication ได้เริ่มเผยแพร่เรื่องที่มีในช่องยูทูบในประเทศไต้หวัน
มิวส์ คอมมิวนิเคชัน สิงคโปร์ (เป็นที่รู้จักกันในชื่อ มิวส์ เอเชีย) ก่อตั้งขึ้นในเดือนมีนาคม 2562 ต่อมาในเดือนมิถุนายน ปีเดียวกัน ได้เปิดช่องยูทูบชื่อ Muse Asia ซึ่งให้บริการดูอนิเมะพร้อมคำบรรยายภาพเป็นภาษาอังกฤษและภาษาจีนสำหรับผู้ชมในเอเชียตะวันออกเฉียงใต้และเอเชียใต้ บริษัทได้เปิดตัวช่องยูทูบย่อยที่แปลเป็นภาษาท้องถิ่นสำหรับผู้ชมในอินโดนีเซีย, มาเลเซีย, ไทยและเวียดนาม
การจัดจำหน่ายวิดีทัศน์
มิวส์ไม่จัดจำหน่ายวิดีทัศน์อนิเมะข้างนอกประเทศไต้หวันโดยตรง แต่จะจัดจำหน่ายลิขสิทธิ์ให้กับบริษัทต่างๆ เช่น ดรีม เอกซ์เพรส (เดกซ์) ในประเทศไทย รวมถึง โรส เอ็นเตอร์เทนเมนท์ คอร์ปอเรชั่น ในอดีต
การจัดจำหน่ายผ่านดิจิทัลและโทรทัศน์
มิวส์ได้จัดจำหน่ายอนิเมะให้กับบริษัทต่างๆอย่าง เน็ตฟลิกซ์, แอนิแมกซ์เอเชีย, การ์ตูนคลับแชนแนล, อ้ายฉีอี้, AIS PLAY, ไลน์ทีวี, TrueID และ POPS เป็นต้น. มิวส์ยังเผยแพร่อนิเมะผ่านทางยูทูบอีกด้วย
ภควา
ภควา (भगवा ) (กัตตุการกเอกพจน์ของ ภควนฺตุ/ภควนฺตฺ (ลง -สิ วิภัตติ), จาก ภค + -วนฺตุ/-วนฺตฺ ปัจจัยในตทัสสัตถิตัทธิต) หรือ ภควานฺ (भगवान्; ) เป็นสมัญญาของพระเจ้าในศาสนาแบบอินเดีย โดยพุทธศาสนิกชนใช้คำนี้หมายถึงพระพุทธเจ้า ชาวฮินดูลัทธิไวษณพใช้หมายถึงองค์อวตารของพระวิษณุ (เช่น พระกฤษณะ) ลัทธิไศวะใช้หมายถึงพระศิวะ แม้แต่ชาวฮินดูที่ไม่ได้บูชาเทพเจ้าองค์ใดโดยเฉพาะก็ใช้คำนี้หมายถึงพระเป็นเจ้าแบบนามธรรม โดยทั่วไปจึงแปลว่าคำนี้ว่า พระผู้เป็นเจ้า
ในศาสนาพุทธ มีการใช้คำนี้ในพระไตรปิฎกภาษาบาลีรวมทั้งคัมภีร์ชั้นหลังในเถรวาท มหายาน และวัชรยาน นิยมแปลเป็นภาษาไทยว่าพระผู้มีพระภาค ส่วนในศาสนาฮินดูไม่ปรากฏคำนี้ในคัมภีร์พระเวท แต่ใช้ในคัมภีร์ยุคหลัง เช่น ภควัทคีตา ปุราณะ เป็นต้น บางสำนักถือว่าคำนี้มีมีความหมายเหมือนกับ อีศวร เทวดา หริ ประภู และในบางลัทธิก็ใช้คำนี้เรียกอาจารย์ผู้นำลัทธิด้วย
ช้ามะขามป้อม
ช้ามะขามป้อม หรือแขนงพร้อย เป็นไม้ในสกุลมะขามป้อม วงศ์ Euphorbiaceae เป็นไม้พุ่มขึ้นตามซอกหิน เปลือกลำต้นแตกเป็นรอยเล็กๆ แตกกิ่งจำนวนมาก ใบประกอบแบบขนนก ออกดอกที่ซอกใบตามกิ่ง ผลกลม มีสามพู ออกดอกเดือนสิงหาคม – พฤศจิกายน เป็นพืชที่ทนต่อลมทะเลและไอเกลือ พบครั้งแรกที่ชายทะเลอำเภอศรีราชา จังหวัดชลบุรี เมื่อเดือนมิถุนายน พ.ศ. 2455 โดย D.J. Collins ชาวอังกฤษ ชื่อสปีชีส์ตั้งเป็นเกียรติแก่ผู้ค้นพบ
ปิ๊งรักสลับขั้ว
ปิ๊งรักสลับขั้ว, เป็นซีรีส์ที่ออกอากาศในไต้หวันเมื่อปี 2006 นำแสดงโดยเอลลา เฉินจาก S.H.E อู๋ จุนและจิโร่ หวังจากฟาเรนไฮต์ ซึ่งซีรีส์เรื่องนี้ ดัดแปลงมาจากมังงะเรื่องสับขั้วมาลุ้นรักที่เขียนโดย Hisaya Nakajō
ดานิเอล ฆาร์เก
ดานิเอล "ดานิ" ฆาร์เก อี กอนซาเลซ (Daniel "Dani" Jarque i González; 1 มกราคม ค.ศ. 1983 – 8 สิงหาคม ค.ศ. 2009) เป็นนักฟุตบอลชาวสเปน เล่นในตำแหน่งเซ็นเตอร์แบ็ก
ราอุล กัสโตร
ราอุล โมเดสโต กัสโตร รุซ (Raúl Modesto Castro Ruz; เกิด 3 มิถุนายน พ.ศ. 2474) อดีตประธานาธิบดีแห่งสาธารณรัฐคิวบา หรือเป็นที่รู้จักกันในนาม ราอุล กัสโตร เป็นนักการเมืองลัทธิมากซ์-เลนินและนักปฏิวัติชาวคิวบา ซึ่งเคยดำรงตำแหน่งประธานสภาแห่งรัฐคิวบา และประธานสภารัฐมนตรีคิวบาตั้งแต่ พ.ศ. 2551 ก่อนหน้านี้เขารักษาการอำนาจประธานาธิบดีตั้งแต่ พ.ศ. 2549 ถึง 2551 เขาเป็นผู้บัญชาการทหารแห่งกองทัพคิวบา (กองทัพบก กองทัพเรือ และกองทัพอากาศ) และยังเป็นเลขาธิการคณะกรรมการกลางพรรคคอมมิวนิสต์คิวบาตั้งแต่ พ.ศ. 2554
วอลเลย์บอลชายทีมชาติลิเบีย
วอลเลย์บอลชายทีมชาติลิเบีย (فريق الوطني للكرة الطائرة للرجال في ليبيا) เป็นตัวแทนของประเทศลิเบีย ในการแข่งขันวอลเลย์บอลระดับนานาชาติ
ดานิเอล ฆาร์เก
ฆาร์เกเล่นให้กับสโมสรฟุตบอลอัสปัญญ็อล และเป็นกัปตันทีมได้ 1 เดือน ก่อนที่เขาจะเสียชีวิตจากอาการหัวใจวาย เมื่ออายุได้ 26 ปี ในฟุตบอลโลก 2010 ที่อันเดรส อินิเอสตาทำประตูชัยให้ทีมชาติสเปนชนะการแข่งขัน เขาได้อุทิศประตูนี้ให้กับฆาร์เก เมื่อทำประตูได้เขาถกเสื้อแสดงเสื้อในแสดงข้อความบนหน้าอก เขียนไว้ว่า "ดานิ ฆาร์เก อยู่กับเราเสมอ"
จาง เจิ้น
จาง เจิ้น (เกิด 14 ตุลาคม ค.ศ. 1976), บางครั้งหลายคนก็เรียกว่า เจิ้น จาง เป็นนักแสดงชายชาวไต้หวัน เริ่มเข้าวงการบันเทิงตั้งแต่ปี ค.ศ. 1991 ปัจจุบันจาง เจิ้น ได้สมรสกับ จาง เหวิน หรู มีบุตร 1 คน
สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย (Sasin Graduate Institute of Business Administration of Chulalongkorn University) หรือชื่ออย่างไม่เป็นทางการคือ Sasin School of Management เป็นสถาบันที่เปิดทำการเรียนการสอนในระดับบัณฑิตศึกษา (นานาชาติ) ทางด้านบริหารธุรกิจ การตลาด การจัดการ และสาขาที่เกี่ยวข้อง โดยความร่วมมือกันระหว่าง จุฬาลงกรณ์มหาวิทยาลัย The Kellogg School of Management ของมหาวิทยาลัยนอร์ทเวสเทิร์น และ Wharton School ของมหาวิทยาลัยเพนซิลเวเนีย นอกจากนี้ สถาบันบัณฑิตบริหารธุรกิจศศินทร์ยังเป็นสถาบันแห่งแรกในไทยที่ได้รับการรับรองจากสมาคมเพื่อพัฒนาวิทยาลัยธุรกิจ (Association to Advance Collegiate Schools of Business) ด้วย
ประวัติ
นอกจากนี้ สถาบันบัณฑิตบริหารธุรกิจศศินทร์ยังเปิดศูนย์การเรียนรู้นานาชาติขึ้นที่จังหวัดพังงาโดยได้รับพระราชทานชื่อจากพระบาทสมเด็จพระเจ้าอยู่หัวภูมิพลอดุลยเดชว่า "ศศภูมิ" ซึ่งหมายความว่า ที่อยู่หรือแผ่นดินของกระต่าย
Sasin Japan Center (SJC)
Sasin Japan Center (SJC) เป็นศูนย์ที่ปรึกษาด้านธุรกิจ ด้านการจัดการในรูปแบบของการจัดอบรม สัมมนา การศึกษาและวิจัยความเป็นไปได้ของการตลาด และการลงทุนของธุรกิจทุกประเภท รวมทั้งบทบาทในการเชื่อมความสัมพันธ์ระหว่างนักลงทุนญี่ปุ่นกับภาคธุรกิจต่างๆ ในประเทศไทย สำหรับการวิจัยและพัฒนานั้น SJC ได้รับความร่วมมือจาก JMAC (Japan Management Association Consulting) ซึ่งเป็นหน่วยงานที่ให้คำปรึกษาด้านธุรกิจที่มีชื่อเสียงและใหญ่ที่สุดในประเทศญี่ปุ่น
Sasin Sustainability and Entrepreneurship Center (SEC)
Sasin Sustainability and Entrepreneurship Center (SEC) เป็นศูนย์สนับสนุนการสร้างธุรกิจ และพัฒนาผู้นำอย่างยั่งยืน ตามแนวนโยบานเศรษฐกิจพอเพียงของพระบาทสมเด็จพระมหาภูมิพลอดุลยเดชมหาราช บรมนาถบพิตร
ดาอิก
ดาอิก (Daik, อักษรยาวี: ; ) เป็นหมู่บ้านหลักบนเกาะลิงกาในอำเภอลิงกา จังหวัดหมู่เกาะรีเยา ประเทศอินโดนีเซีย ตั้งอยู่ที่พิกัด 0.2°N, 104.61667°W
ประวัติ
ดาอิกเคยเป็นเมืองหลวงของรัฐสุลต่านลิงกาเป็นเวลาเกือบ 100 ปี ตั้งแต่ ค.ศ. 1819 ถึง 1911
จาง เหวินเชียน
จาง เหวินเชียน (Chinese: Zhang Wen Qian, Marcus Chang เกิดเมื่อวันที่ 28 พฤษภาคม ค.ศ. 1983) เป็นนักแสดง, นักร้อง , นักแสดง และผู้กำกับชาวไต้หวัน รู้จักกันในฉายา จาง หลี่ อ๋าง
ประวัติ
จาง เหวินเซียน เป็นลูกคนสุดท้าอง มีพี่ชายหนึ่งคน สำเร็จการศึกษาที่มหาวิทยาลัยอาคแลนด์ สาขาการแสดงละคร
อุปลักษณ์
อุปลักษณ์เชิงมโนทัศน์
คำว่า "อุปลักษณ์" ในทางอรรถศาสตร์ปริชาน ไม่ถือว่าเกี่ยวข้องกับการใช้ภาษาเชิงวรรณกรรม หรือเป็นเพียงแค่ลีลาการใช้ภาษา เพราะอุปลักษณ์ในที่นี้ถือเป็นกระบวนการทางปริชานที่ทำให้มนุษย์เราสามารถจัดการกับระบบความคิด และยังถือเป็นกระบวนการที่เกี่ยวกับการสร้างระบบภาษา
จอร์จ เลคอฟ (George Lakoff) และ มาร์ค จอห์นสัน (Mark Johnson) ผู้ริเริ่มทฤษฎีอุปลักษณ์มโนทัศนี้ทำให้การศึกษาอุปลักษณ์เชิงปริชานกลายเป็นการศึกษาที่มีความสำคัญ ไม่เฉพาะต่อการศึกษาวิจัยด้านภาษาศาสตร์ แต่ยังรวมถึงการศึกษาด้านปรากฏการณ์ทางสังคม โดยเฉพาะในเรื่องที่เกี่ยวกับการใช้ภาษาในชีวิตประจำวันของมนุษย์ เลคอฟอธิบายเกี่ยวกับอุปลักษณ์ว่าเป็นสิ่งที่มีอยู่ทั่วไปในชีวิตประจำวัน และไม่ใช่อยู่แค่ในภาษา แต่ยังอยู่ในทั้งความคิดและการกระทำ ระบบมโนทัศน์ (conceptual system) ที่ทำให้มนุษย์เราสามารถคิดและทำสิ่งต่างๆ ได้ล้วนมีพื้นฐานมาจากอุปลักษณ์ทั้งสิ้น มโนทัศน์ (concepts) ที่มีผลต่อความคิดของมนุษย์ เรานั้นแท้จริงแล้วมิได้เป็นระบบที่ปราดเปรื่องแต่อย่างใด มโนทัศน์เพียงทำหน้าที่รวบรวมรายละเอียดต่างๆ ที่เกิดขึ้นในกิจกรรมที่เราทำทุกๆ วัน และประกอบโครงสร้างของสิ่งที่เรารับรู้ผ่านประสาทสัมผัส วิธีปฏิบัติของเราที่มีต่อสิ่งรอบตัว รวมทั้งการที่เรามีปฏิสัมพันธ์กับผู้อื่น ทั้งหมดนี้คือบทบาทของระบบการสร้างมโนทัศน์ของมนุษย์เรา
อุปลักษณ์ทางมโนทัศน์เกิดจากโครงสร้างทางความคิด เราเข้าใจอุปลักษณ์ได้เพราะมีการทับซ้อนของขอบเขตของมโนทัศน์ต่างๆ (mapping of conceptual domains) นั่นก็คือการที่มิติทางความคิดต่างๆ (mental spaces) มีการเชื่อมต่อกันอย่างเป็นระบบ หมายความว่าวัตถุหรือองค์ประกอบในมิติทางความคิดหนึ่งไปสัมพันธ์กับวัตถุหรือองค์ประกอบในอีกมิติทางความคิดหนึ่ง
บทบาทของอุปลักษณ์ทางปริชานนี้ถูกกำหนดโดยความสามารถที่ระบบทางความคิดประมวลออกมาในรูปแบบที่หลากหลาย ระบบการสร้างมโนทัศน์ปกติของเรานั้นจึงเป็นระบบที่ต้องพึ่งพากระบวนการทางอุปลักษณ์อยู่ตลอด เราสามารถกล่าวได้ว่าอุปลักษณ์คือสิ่งที่ธรรมดาและเป็นสิ่งพื้นฐานที่สุดในชีวิตมนุษย์
เลคอฟให้รายละเอียดเกี่ยวกับกระบวนการของอุปลักษณ์เชิงมโนทัศน์ไว้ว่าเกิดจากการที่มโนทัศน์ที่เป็นนามธรรม (abstract concept) สร้างขึ้นจากมโนทัศน์ที่มีความใกล้เคียงกับประสบการณ์ที่มีพื้นฐานจากทางร่างกาย (corporal experience) ของเรา กระบวนการนี้มีความสัมพันธ์กับตัวมโนทัศน์ไม่ใช่ตัวคำในภาษา และยังสัมพันธ์กับระบบการคิดอย่างมีเหตุผล กระบวนการหลักของอุปลักษณ์มโนทัศน์คือการถ่ายทอดระหว่างขอบเขตของมโนทัศน์ที่ต่างกัน โดยจะมีการเก็บโครงสร้างที่เป็นตัวอนุมานระหว่างแต่ละมโนทัศน์ไว้เสมอ
ด้วยเหตุนี้ อุปลักษณ์จึงทำให้การคิดเป็นสิ่งที่ง่ายขึ้น เลคอฟอธิบายเพิ่มเติมว่ากรอบของประสบการณ์ทางความคิดเชิงนามธรรมที่เกิดขึ้นใหม่ทั้งหลายนั้นจะถูกรวบรวมโดยผ่านเครือข่ายของอุปลักษณ์ซึ่งทำหน้าที่สร้างแบบแผนทางความคิด ดังนั้นหน้าที่สำคัญของอุปลักษณ์คือการเชื่อมโยงรูปแบบความคิดที่เป็นนามธรรมเข้ากับรูปแบบความคิดทางกายภาพโดยผ่านตัวกระทำทางปริชาน ส่วนประสบการณ์แต่ละแบบนั้นก็เกิดขึ้นมาจากการที่เรามีปฏิสัมพันธ์กับโลกรอบๆ ตัวเรา ดังนั้นอุปลักษณ์จึงเชื่อมต่อรูปแบบการแสดงความคิดเข้ากับพื้นฐานทางความรู้สึกและประสบการณ์
ประเทศปานามาในโอลิมปิกเยาวชนฤดูร้อน 2014
ประเทศปานามา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติปานามาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 8 คน ใน 4 ชนิดกีฬา ผลการแข่งขันครั้งนี้ประเทศปานามาไม่ได้รับเหรียญรางวัล
กรีฑา
ผลการแข่งขันดังนี้ :
ว่ายน้ำ
ผลการแข่งขันดังนี้ :
ถ่อนฝักตั้ง
ถ่อนฝักตั้ง เป็นพืชในสกุลถ่อน วงศ์ย่อย Mimosoideae เป็นไม้ยืนต้น ใบประกอบแบบขนนกสองชั้น ดอกช่อ ออกตามซอกใบ ผลเป็นฝักแบนมีติ่งที่ปลายฝัก แห้งแตก พบในภาคเหนือตอนบน พบครั้งแรกที่ดอยอินทนนท์ จังหวัดเชียงใหม่ โดย H.B.G. Garrett ชาวอังกฤษ เมื่อ 15 พฤศจิกายน พ.ศ. 2473 ชื่อสปีชีส์ตั้งเป็นเกียรติแก่ผู้ค้นพบ
กีฬากอล์ฟในโอลิมปิกฤดูร้อน 2024
การแข่งขันกีฬากอล์ฟในโอลิมปิกฤดูร้อน 2024 จัดขึ้นที่สนามเลอ กอล์ฟ เนชันนอลในแซ็ง-เควนแต็ง-อ็อง-อีเวอลีน ในเขตอีฟลีน ประเทศฝรั่งเศส ตั้งแต่วันที่ 1 ถึง 10 สิงหาคม ค.ศ. 2024 นับเป็นการแข่งขันกอล์ฟครั้งที่ 5 ในรายการของโอลิมปิกฤดูร้อน ซึ่งเป็นครั้งที่สามติดต่อกันนับตั้งแต่ได้รับคืนสถานะในปี ค.ศ. 2016 ที่ริโอ เด จาเนโร
การแข่งขันประกอบด้วยการแข่งขันแบบสโตรคเพลย์ 2 รายการ ชาย 1 รายการ หญิง 1 รายการ ซึ่งจัดขึ้นเป็นเวลา 4 วัน และมีนักกีฬา 120 คนเข้าแข่งขัน (ชาย 60 คน และหญิง 60 คน)
ในการแข่งขันกอล์ฟที่ริโอ เดอ จาเนโรในปี ค.ศ. 2016 และโตเกียวในปี ค.ศ. 2020 มีโควตานักกีฬา 120 คน เป็นชาย 60 คน และหญิง 60 คน ซึ่งถูกกำหนดโดยคณะกรรมการโอลิมปิกสากล สำหรับการแข่งขันกอล์ฟ จะคัดเลือกผ่านการจัดอันดับโอลิมปิก ซึ่งแยกจากการจัดอันดับโลก ซึ่งกำหนดโดยสหพันธ์กอล์ฟนานาชาติตั้งแต่วันที่ 27 มิถุนายน ค.ศ. 2023 ถึง 17 มิถุนายน ค.ศ. 2024 สำหรับผู้ชาย และตั้งแต่วันที่ 4 กรกฎาคม ค.ศ. 2023 ถึง 24 มิถุนายน ค.ศ. 2024 สำหรับผู้หญิง
คู่ชีวิต (เพลงค็อกเทล)
"คู่ชีวิต" เป็นเพลงของค็อกเทล เป็นซิงเกิลลำดับที่ 5 จากอัลบั้ม เดอะลอดส์ออฟมิสเซอรี จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล เพลง "คู่ชีวิต" ได้นำมารวมเป็นเพลงลำดับที่ 5 ในอัลบั้มหลังจากแสดงเป็นครั้งแรกในงานแต่งงานของโอมเมื่อปี พ.ศ. 2555 เพลงนี้มีเนื้อหาเกี่ยวกับความรักที่มั่นคง เพลงนี้เป็นแนวดนตรีกึ่งอาร์แอนด์บี บัลลาด ออกจำหน่ายในวันที่ 7 กุมภาพันธ์ พ.ศ. 2558
การตอบรับ
เพลง คู่ชีวิต ติดชาร์ตอันดับสูงสุด 3 ใน 100 ของชาร์ตหมวดเพลง GMM Gmember Chart Top 100 ประจำวันที่ 24 พฤศจิกายน พ.ศ. 2557 และติดชาร์ตอันดับ 5 ใน 5 ของชาร์ตหมวดเพลง GMM Gmember Chart Top 5 ประจำวันที่ 3 พฤศจิกายน พ.ศ. 2557 จากเว็บไซต์ Gmember
วิกตอเรียส์ซีเคร็ตแฟชั่นโชว์ 2018
วิกตอเรียส์ซีเคร็ตแฟชั่นโชว์ 2018 (Victoria's Secret Fashion Show 2018) เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต คือ เอลซา ฮอสค์, เทย์เลอร์ ฮิลล์, มาร์ธา ฮันต์, สเตลลา แม็กซ์เวลล์, ไลส์ รีเบย์รู, ซารา ซังไปยู, โจเซฟีน สไครเวอร์, โรเม สไตรด์, กันดิส สวาเนปุล, แจสมิน ทุกส์, เบฮาตี ปรินส์ลัว, อาดรียานา ลีมา ที่เดินแบบให้วิกตอเรียส์ซีเคร็ตแฟชั่นโชว์เป็นครั้งสุดท้ายของเธอ, และลิลี ออลดริดจ์ พลาดการแสดงในครั้งนี้ เนื่องจากเธอตั้งครรภ์
วิกตอเรียส์ซีเคร็ตแฟชั่นโชว์ 2018 จัดโชว์ขึ้นที่นครนิวยอร์ก สหรัฐอเมริกา ณ Pier 94 เมื่อวันที่ 8 พฤศจิกายน ค.ศ. 2018 โดยมีศิลปินรับเชิญ คือ ชอว์น เมนเดส, ริต้า โอรา, เดอะเชนสโมเกอส์, บีบี เรจา, ฮาลซีย์, ลีลา เจมส์, เคลซี บัลเลอรินี, และเดอะสตรัทส์
ในปีนี้ เอลซา ฮอสค์ ได้เป็นผู้ถูกเลือกให้สวมใส่แฟนตาซีบราที่มีมูลค่า 1,000,000 ดอลลาร์สหรัฐ
กลุ่มโชว์
คำอธิบายสัญลักษณ์
• สวมปีก
• สวมปีกเก่า
• สวมปีกสลับ
• ปีกสวารอฟสกี้
• Wing Removed
ตอนจบ
🇺🇸 เทย์เลอร์ ฮิลล์, 🇺🇸 แจสมิน ทุกส์, 🇸🇪 เอลซา ฮอสค์, 🇧🇷 อาดรียานา ลีมา, 🇳🇦 เบฮาตี ปรินส์ลัว & กันดิส สวาเนปุล นางแบบนำเดินตอนจบ
รัตท์ริชา ประภากิติ
รัตท์ริชา ประภากิติ (เกิด 23 กันยายน พ.ศ. 2542) ชื่อเดิม อภิชญา แช่จัง เป็นนักร้อง และนักแสดงหญิงชาวไทย สังกัดจีเอ็มเอ็มทีวี และยังเป็นหนึ่งในสมาชิกเกิร์ลกรุป ซิสซี่ อีกด้วย
จบการศึกษาระดับชั้นมัธยมศึกษาจากโรงเรียนสตรีวิทยา 2 จบการศึกษาระดับปริญญาตรีที่วิทยาลัยนานาชาติจีน มหาวิทยาลัยกรุงเทพ เธอมีผลงานแรกในซีรีส์เรื่อง อัศจรรย์คุณครูเทวดา ซึ่งรับบทเป็น "เชอร์รี่" และเริ่มเป็นที่รู้จักในบทบาท "นิก" ในซีรีส์เรื่อง YOUniverse จักรวาลเธอ นอกจากนั้นเธอยังมีผลงานการแสดง อาทิ Lovey Dovey แผนร้ายนายเจ้าเล่ห์, คุณแม่วัยใส The Series, อาตี๋ของผม
เพลง
ในฐานนะสมากชิกซิสซี่ จีเอ็มเอ็มทีวี ได้ประกาศการตั้งศิลปินเกิร์ลกรุปวงใหม่เมื่อวันที่ 28 ตุลาคม พ.ศ. 2562 เดิมชื่อภาษาอังกฤษใช้ชื่อว่า SISSY ซึ่งจีเอ็มเอ็มทีวีได้ดึงสี่ศิลปินในสังกัดเป็นสมาชิกในวง ประกอบด้วย รมิดา จีรนรภัทร (เจน) ที่มีผลงานในฐานะนักแสดงนำจาก คุณแม่วัยใส The Series, The Gifted นักเรียนพลังกิฟต์ และ Love Beyond Frontier อุบัติรักข้ามขอบฟ้า ขณะที่ พลอยชมพู ศุภทรัพย์ (แจน) เคยเป็นนักแสดงสมทบใน SOTUS S The Series และ Happy Birthday วันเกิดของนาย วันตายของฉัน ในทางกลับกัน สรัลชนา อภิสมัยมงคล (อ้าย) เป็นที่รู้จักในฐานะนักแสดงนำใน Friend Zone เอาให้ชัด รวมไปถึง อภิชญา แซ่จัง (ไซซี) ซึ่งเคยมีผลงานการแสดงจาก ''YOUniverse จักรวาลเธอ ซิสซี่เปิดตัวอย่างเป็นทางการเมื่อวันที่ 5 พฤศจิกายน พ.ศ. 2562 ด้วยบทเพลง "ชักช้า(เอิงเอย) (Loading Love)
คากิโงริ
คากิโงริ (かき氷) เป็นของหวานญี่ปุ่นชนิดหนึ่ง ทำจากน้ำแข็งไส แต่งกลิ่นรสด้วยน้ำเชื่อมและสารให้ความหวานซึ่งมักจะเป็นนมข้นหวาน รสชาติที่เป็นที่นิยมได้แก่ รสสตรอว์เบอร์รี, เชอร์รี, เลมอน, ชาเขียว, องุ่น, เมลอน, "บลูฮาวาย", ลูกพลัมหวาน และน้ำเชื่อมไม่มีสี บางร้านมีสีสันให้เลือกอย่างหลากหลายโดยใช้น้ำเชื่อมสองชนิดขึ้นไป ในการเพิ่มความหวานให้คากิโงริ นิยมเทนมข้นหวานหรือนมระเหยราดด้านบนของน้ำแข็งไส
ของหวานชนิดนี้มีลักษณะใกล้เคียงกับน้ำแข็งไสที่ใส่ถ้วยโคน (snow cone) แต่มีข้อแตกต่างที่เด่นชัด กล่าวคือ เกล็ดน้ำแข็งของคากิโงรินั้นเป็นปุยนุ่ม เบา และฟูมากกว่า (คล้ายเกล็ดหิมะที่เพิ่งตกลงมาใหม่ ๆ) และมักจะใช้ช้อนตักกิน วิธีการทำคากิโงริแบบดั้งเดิมนั้นจะใช้เครื่องไสน้ำแข็งที่มีมือจับ ปั่นหมุนก้อนน้ำแข็งบนใบมีดสำหรับไส แม้ว่าเครื่องไสน้ำแข็งไฟฟ้าจะเป็นที่นิยมแพร่หลาย แต่ก็ยังสามารถพบเห็นร้านข้างทางที่ใช้เครื่องไสแบบมือหมุนอยู่ในฤดูร้อน
ในญี่ปุ่น นอกจากตามถนนหนทางแล้ว ยังมีการขายคากิโงริตามงานเทศกาล ร้านสะดวกซื้อ ร้านกาแฟ และร้านอาหาร ระหว่างช่วงเดือนในฤดูร้อนจะมีคากิโงริวางขายแทบทุกที่ บางร้านก็เสิร์ฟคากิโงริพร้อมไอศกรีมและถั่วแดงหวานหรือไข่มุก (เม็ดแป้งมันสำปะหลัง)
ริกก์ส คนมหากาฬ 2
ริกก์ส คนมหากาฬ 2 (Lethal Weapon 2) เป็นภาพยนตร์แอคชั่นสัญชาติอเมริกา ที่ฉายในปี ค.ศ. 1989 กำกับโดย ริชาร์ด ดอนเนอร์ นำแสดงโดย เมล กิ๊บสัน, แดนนี่ โกลฟเวอร์, โจ เพซซี่, พัตซี่ เคนซิต, เดอร์ริค โอคอนเนอร์ และ จอสส์ อัคแลนด์. ภาพยนตร์เรื่องนี้เป็นภาคต่อของภาพยนตร์เรื่อง ริกก์ส คนมหากาฬ ภาพยนตร์เรื่องนี้มีภาคต่ออีกคือ ริกก์ส คนมหากาฬ 3 ภาพยนตร์ดรื่องนี้เป็นภาพยนตร์ลำดับที่สองในภาพยนตร์ชุด ริกก์ส คนมหากาฬ
พลวัตกลุ่ม
พลวัตกลุ่ม เป็นระบบพฤติกรรมและกระบวนการทางจิตวิทยาที่เกิดขึ้นภายในกลุ่มสังคมหรือระหว่างกลุ่มสังคม การศึกษาพลวัตกลุ่มเป็นประโยชน์ต่อการเข้าใจการตัดสินใจ การติดตามการระบาดของโรคภัยในสังคม การคิดค้นวิธีบำบัดรักษาที่มีประสิทธิภาพ และการอุบัติและความนิยมของแนวคิดเทคโนโลยีใหม่ ๆ พลวัตกลุ่มเป็นหัวใจสำคัญในการทำความเข้าใจคตินิยมเชื้อชาติ ลัทธิกีดกันทางเพศ และอคติทางสังคมอื่น ๆ และเป็นหัวข้อที่ศึกษาในหลายสาขาวิชา เช่น จิตวิทยา สังคมวิทยา มานุษยวิทยา รัฐศาสตร์ และวิทยาการระบาด
เบื้องหลัง
การศึกษาพลวัตกลุ่มมีรากฐานมาจากวิชาจิตวิทยาและสังคมวิทยา วิลเฮ็ล์ม วุนต์ นักจิตวิทยาชาวเยอรมันที่ได้รับการยกย่องให้เป็น "บิดาแห่งจิตวิทยาทดลอง" สนใจจิตวิทยาในกลุ่มคน วุนต์มีความเชื่อว่าปรากฏการณ์ที่ถูกครอบงำ เช่น ภาษา ธรรมเนียมปฏิบัติ และศาสนา ไม่สามารถอธิบายได้ด้วยการศึกษารายบุคคล ด้านกุสตาฟว์ เลอ บง นักจิตวิทยาและนักสังคมวิทยาชาวฝรั่งเศสมีความเห็นว่าเมื่ออยู่ในกลุ่ม บุคลิกภาพของบุคคลจะถูกกดทับและอิทธิพลของกลุ่มจะมีอำนาจเหนือกว่าแทน ขณะที่วิลเลียม แมกดูกัล นักจิตวิทยาชาวบริติชเชื่อว่า "จิตกลุ่ม" ดำรงอยู่แยกจากปฏิสัมพันธ์ของบุคคล
อย่างไรก็ตาม คำว่าพลวัตกลุ่มถูกคิดค้นโดยเคิร์ต เลอวีน นักจิตวิทยาสังคมชาวเยอรมัน–อเมริกัน เพื่ออธิบายแรงด้านบวกและลบภายในกลุ่มคน ในปี ค.ศ. 1945 เลอวีนก่อตั้งศูนย์วิจัยพลวัตกลุ่มที่สถาบันเทคโนโลยีแมสซาชูเซตส์เพื่อศึกษาเรื่องนี้โดยเฉพาะ การศึกษาพลวัตกลุ่มในยุคหลังมีการผสานจิตวิทยาวิวัฒนาการในการพยายามอธิบายการปรับตัวของกลุ่มในสังคมที่ซับซ้อนขึ้น เช่น การรับมือกับสถานภาพ การต่างตอบแทน ความเอื้ออาทร การขับออกจากกลุ่ม และภาวะผู้นำ
พลวัตภายในกลุ่ม
พลวัตภายในกลุ่ม (intragroup dynamics) เป็นกระบวนการพื้นฐานในการก่อเกิดบรรทัดฐาน บทบาท ความสัมพันธ์ทางสังคม และเป้าหมายที่บรรยายลักษณะของกลุ่ม โดยในกลุ่มจะมีภาวะพึ่งพาอาศัย หรือสมาชิกต่างได้รับอิทธิพลจากทัศนคติ ความคิดเห็น และประสบการณ์ของสมาชิกอื่น
การก่อตัวของกลุ่มสามารถเกิดได้ทั้งจาก social cohesion approach หรือเกิดจากความดึงดูดใจระหว่างบุคคล และ social identity approach หรือสมาชิกรู้สึกว่าตนเองแบ่งปันบทบาทเดียวกันในสังคมกับสมาชิกอื่น ก่อนจะใช้เวลาพัฒนาธรรมเนียม ค่านิยม และคติของกลุ่ม นอกจากนี้กลุ่มยังสามารถเกิดได้อย่างฉับพลัน เช่น กลุ่มที่รวมตัวช่วยเหลือในยามเกิดภัยธรรมชาติ ซึ่งกลุ่มลักษณะนี้จะไม่อิงบทบาทหรือประสบการณ์ร่วมกัน แต่ยังคงมีภาวะพึ่งพาอาศัยและความร่วมมือในการทำงานอย่างสูง
การเข้าร่วมกลุ่มกำหนดด้วยหลายปัจจัย เช่น อุปนิสัยของบุคคล สถานะเพศ หรือประสบการณ์ในกลุ่มก่อนหน้า เนื่องจากการเข้าร่วมกลุ่มต้องใช้เวลา ความสนใจ และความพยายาม ทฤษฎีการแลกเปลี่ยนทางสังคมของจอห์น ทิเบาต์ และแฮโรลด์ เคลลีย์อธิบายว่าบุคคลจะมีระดับการเปรียบเทียบเป็นมาตรฐานในการตัดสินใจเข้าร่วมกลุ่ม โดยระดับการเปรียบเทียบนี้ได้รับอิทธิพลจากความสัมพันธ์และความเป็นสมาชิกของกลุ่มก่อนหน้า ซึ่งสรุปได้ว่าบุคคลที่ได้รับผลตอบแทนมาก แต่เสียทุนน้อยจะมีระดับการเปรียบเทียบสูงกว่าบุคคลที่เสียทุนมาก แต่ได้ผลตอบแทนน้อย หรืออีกนัยหนึ่งคือ หากบุคคลได้รับประสบการณ์ที่ดีจากกลุ่มหรือความสัมพันธ์ก่อนหน้า บุคคลนั้นจะมีระดับการเปรียบเทียบสูงกว่าบุคคลที่มีประสบการณ์ไม่ดีต่อกลุ่มหรือความสัมพันธ์ที่ผ่านมา
พลวัตระหว่างกลุ่ม
พลวัตระหว่างกลุ่ม (intergroup dynamics) เป็นความสัมพันธ์ทางพฤติกรรมและจิตวิทยาระหว่างกลุ่ม แต่ละกลุ่มมีการรับรู้ ทัศนคติ และความคิดเห็นต่อกลุ่มตนเอง และกลุ่มอื่น ๆ ต่างกันไป พลวัตระหว่างกลุ่มก่อให้เกิดทั้งประโยชน์และความขัดแย้ง
ทฤษฎีอัตลักษณ์ทางสังคมเสนอว่าความขัดแย้งระหว่างกลุ่มเกิดขึ้นเมื่อมีการเปรียบเทียบระหว่างสมาชิกในกลุ่มตนกับสมาชิกกลุ่มอื่น การเปรียบเทียบนี้เป็นกลไกหนึ่งที่เพิ่มความภูมิใจแห่งตน ในช่วงการเปรียบเทียบนี้ บุคคลมีแนวโน้มที่จะชื่นชมกลุ่มตนเองมากกว่ากลุ่มอื่น, ขยายความแตกต่างระหว่างกลุ่มให้เกินจริงเพื่อแยกกลุ่มตนกับกลุ่มอื่นอย่างชัดเจน, ลดความแตกต่างในหมู่สมาชิกกลุ่มตน, มุ่งสนใจข้อมูลแง่บวกของกลุ่มตนและข้อมูลแง่ลบของกลุ่มอื่น กระบวนการเหล่านี้นำไปสู่อคติ การเหมารวม และความรุนแรง อย่างไรก็ตามความขัดแย้งระหว่างกลุ่มไม่ได้นำไปสู่ความรุนแรงในบางกรณี เช่น การแข่งขันระหว่างนักเรียนต่างสถาบัน
มีการเสนอหลายกลวิธีในการลดความขัดแย้งระหว่างกลุ่ม ในปี ค.ศ. 1954 กอร์ดอน ออลพอร์ตเสนอสมมติฐานการติดต่อ (Contact hypothesis) และเสนอสี่เงื่อนไขในการติดต่อ ได้แก่ ให้สถานะทั้งสองฝ่ายเท่าเทียมกัน, มีเป้าหมายเดียวกัน, มีความร่วมมือระหว่างกลุ่ม และได้รับการสนับสนุนจากผู้มีอำนาจและกฎหมาย นอกจากนี้มีการใช้อัตลักษณ์เหนือกว่าที่สมาชิกกลุ่มมีร่วมกัน เช่น หากเกิดความขัดแย้งในหมู่นักเรียนผิวขาว ผิวสี และเชื้อสายลาตินอเมริกา ทางโรงเรียนอาจใช้อัตลักษณ์ความเป็นนักเรียนร่วมสถาบันในการลดความขัดแย้ง รวมถึงให้กลุ่มพึ่งพาอาศัยกันเพื่อให้บรรลุเป้าหมายเดียวกัน ดังเช่นในการทดลองรอบเบอส์เคฟของมุซาเฟอร์ เชอริฟที่ศึกษาความขัดแย้งระหว่างเด็กสองกลุ่ม เชอริฟใช้กลวิธีนี้ในการสลายความขัดแย้งระหว่างกลุ่ม หรือวิธีการเรียนการสอนแบบจิกซอว์ที่เอลเลียต อารอนสันให้นักเรียนต่างเชื้อชาติช่วยกันเรียนเพื่อลดความขัดแย้งในโรงเรียน
จัตุรัสเมอร์เดกา (จาการ์ตา)
จัตุรัสเมอร์เดกา (อินโดนีเซีย: <i lang="id" xml:lang="id">Medan Merdeka</i>, <i lang="id" xml:lang="id">Lapangan Merdeka</i> ) เป็นจัตุรัสขนาดใหญ่ใจกลางกรุงจาการ์ตา เมืองหลวงของอินโดนีเซีย จัตุรัสแห่งนี้ครอบคลุมพื้นที่ราว 1 ตารางกิโลเมตร ถือว่าเป็นหนึ่งในจัตุรัสที่ใหญ่ที่สุดในโลกแห่งหนึ่ง พื้นที่ 75 เฮกตาร์ของจัตุรัสนี้ เปรียบเทียบได้กับ 5 เท่าของจัตุรัสเทียนอันเหมินในปักกิ่ง เมอร์เดกา เป็นคำภาษาอินโดนีเซีย แปลว่า "เสรีภาพ" หรือ "เอกราช"
ตรงกลางของจัตุรัสคืออนุสาวรีย์แห่งชาติ (Monument Nasional) จัตุรัสและทางเดินโดยรอบมักใช้ประกอบพิธีสำคัญ เช่น พิธีสวนสนามของกองทัพอินโดนีเซีย ไปจนถึงการเป็นสถานที่ที่มักมีการชุมนุมประท้วงของประชาชน โดยรอบในปัจจุบันประกอบด้วยน้ำพุดนตรีทางทิศตะวันออก, กรงเลี้ยงกวางบริเวณมุมตะวันออกเฉียงใต้ของจัตุรัส, ทางตอนเหนือเป็นที่ตั้งของอนุสาวรีย์ของดีโปเนอโกโร วีรบุรุษของชาติ, ทางทิศตะวันออกเป็นที่ตั้งของอนุสาวรีย์ของการ์ตีนี วีรสตรีผู้นำการศึกษาของชาติ และทางตอนใต้เป็นอนุสาวรีย์ชาวอินโดนีเซียช่วยยกธงชาติขึ้นตั้ง ในวันหยุดประชาชนนิยมมาพักผ่อนหย่อนใจและเล่นกีฬาในจัตุรัสนี้
รอบนอกของจัตุรัสเป็นที่ตั้งของอาคารรัฐบาลสำคัญ เช่น พระราชวังเมอร์เดกา, พิพิธภัณฑ์แห่งชาติอินโดนีเซีย, อาสนวิหารอัสสัมชัญ (จาการ์ตา) ศาลและกระทรวงต่าง ๆ สมัยอาณานิคมหมู่เกาะอินเดียตะวันออกของเนเธอร์แลนด์ จัตุรัสนี้เรียกว่า โกนิงส์ไปลน์ (ดัตช์: <i lang="nl" xml:lang="nl">Koningsplein</i>, "จัตุรัสของกษัตริย์")
ไทปาเกิร์ล
"ไทปาเกิร์ล" (Typa Girl) เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ เป็นเพลงลำดับที่สามจากสตูดิโออัลบั้มที่สอง บอร์นพิงก์ (2022) ซึ่งวางจำหน่ายเมื่อวันที่ 16 กันยายน 2022 ผ่านสังกัดวายจีและอินเตอร์สโคป "ไทปาเกิร์ล" เป็นเพลงฮิปฮอปและอิเล็กทรอนิกส์ที่มีจังหวะแทร็ป เขียนโดยเบกกา บูม และผลิตโดยโทมินซ็อก ร่วมกับบูม
เบื้องหลัง
"ไทปาเกิร์ล" ได้รับการประกาศให้เป็นเพลงลำดับที่สามของ บอร์นพิงก์ เมื่อวันที่ 7 กันยายน 2022 ผ่านบัญชีสื่อสังคมอย่างเป็นทางการของแบล็กพิงก์ เพลงวางจำหน่ายพร้อมกับอัลบั้มในวันที่ 16 กันยายน 2022 ผ่านสังกัดวายจีและอินเตอร์สโคป และยังถูกบรรจุในรายชื่อเพลงสำหรับเล่นคอนเสิร์ต บอร์นพิงก์เวิลด์ทัวร์ (2022–23)
การตอบรับ
เดวอน อาเบลแมน จาก ทีนโว้ก ยกย่อง "ไทปาเกิร์ล" ในฐานะเพลงทรงพลังที่แสดงให้เห็นถึง "การเล่นคำอย่างมั่นใจอันชาญฉลาด" ซึ่งเป็นลายเซ็นเฉพาะของแบล็กพิงก์
พฤติการณ์เชิงพาณิชย์
"ไทปาเกิร์ล" เปิดตัวที่อันดับ 16 บนชาร์ต บิลบอร์ด โกลบอล 200 และอันดับที่ 13 บนชาร์ต บิลบอร์ด โกลบอลคลูชันยูเอส ในเกาหลีใต้ เพลงเปิดตัวที่อันดับ 140 และขึ้นสูงสุดที่อันดับ 93 บนเซอร์เคิลดิจิทัลชาร์ต และปรากฏบนชาร์ตเพลง บิลบอร์ด ของเกาหลีใต้ที่อันดับ 20 ด้วย "ไทปาเกิร์ล" เปิดตัวที่อันดับ 93 บนชาร์ตซิงเกิลแห่งสหราชอาณาจักร กลายเป็นเพลงที่สิบเอ็ดของแบล็กพิงก์บนชาร์ตนี้ ในสหรัฐ เพลงไม่ได้เข้าชาร์ตบิลบอร์ด ฮอต 100 แต่ก็สามารถเปิดตัวที่อันดับ 14 บนชาร์ตบับบลิงอันเดอร์ฮอต 100 นอกจากนั้นยังติดสิบอันดับแรกในฮ่องกง อินโดนีเซีย มาเลเซีย ฟิลิปปินส์ สิงคโปร์ และเวียดนาม
การนำมาร้องใหม่
นักร้อง-นักแต่งเพลงชาวอเมริกัน โทรี เคลลี นำเพลงมาร้องใหม่ในแนวอะคูสติกและอัปโหลดขึ้นบนบัญชีติ๊กต็อกของเธอ
โกสต์ทริก: แฟนทอมดีเท็กทีฟ
ผู้พัฒนาส่วนหลักของเกม Ghost Trick คือ Shu Takumi ซึ่งเป็นผู้สร้างเกมตระกูล Ace Attorney เกมได้จัดจำหน่ายโดยแคปคอม โดยรุ่นนินเทนโด ดีเอสได้จัดจำหน่ายในประเทศญี่ปุ่นวันที่ 19 มิถุนายน พ.ศ. 2553 ในอเมริกาเหนือวันที่ 11 มกราคม พ.ศ. 2554 และในยุโรปวันที่ 14 มกราคม พ.ศ. 2554 รุ่นสำหรับไอโอเอสได้จัดจำหน่ายในประเทศญี่ปุ่นวันที่ 16 ธันวาคม พ.ศ. 2553 และจัดจำหน่ายไปทั่วโลกวันที่ 2 กุมภาพันธ์ พ.ศ. 2555
การเล่น
นอกจากความสามารถ Ghost trick แล้ว Sissel ยังมีความสามารถในการสิงร่างที่ตายแล้ว ซึ่งจะทำให้เขาย้อนเวลากลับไป 4 นาทีก่อนที่เจ้าของร่างดังกล่าวจะตาย ผู้เล่นก็จะต้องพยายามใช้ความสามารถ Ghost trick ในการเปลี่ยนแปลงเหตุการณ์เพื่อช่วยชีวิตให้เจ้าของร่างดังกล่าวรอดจากความตาย โดยปกติแล้ว Sissel จะไม่สามารถติดต่อกับใครได้เลย แต่หาก Sissel ช่วยชีวิตร่างที่ตายไปแล้วสำเร็จจะทำให้สามารถติดต่อกับเจ้าของร่างดังกล่าวได้หากวิญญาณของร่างนั้นมีสติอยู่
ในการเล่นนั้น หากผู้เล่นไม่สามารถช่วยชีวิตร่างที่ตายไปแล้วได้ภายในเวลา 4 นาที ผู้เล่นก็ยังมีโอกาสที่จะย้อนกลับไป 4 นาทีก่อนการตายเช่นนี้ได้เรื่อย ๆ จนกว่าจะผ่านด่าน นอกจากนี้ ในบางด่านหากผู้เล่นสามารถดำเนินการบางอย่างซึ่งถือได้ว่า "เปลี่ยนเหตุการณ์ไปเป็นอย่างมาก" แต่สุดท้ายแล้วก็ยังไม่สามารถที่จะช่วยชีวิตร่างนั้นได้อยู่ดี ผู้เล่นอาจมีทางเลือกเพิ่มเติมคือย้อนกลับไปในเวลาที่ "เหตุการณ์ได้เปลี่ยนไปเป็นอย่างมาก" ซึ่งทำให้ผู้เล่นไม่จำเป็นต้องเริ่มต้นด่านนั้นใหม่ทั้งหมด
ในช่วงหลังของเกม จะมีผีสุนัขชื่อ Missile มาเป็นพวกอีกด้วย โดย Missile จะมีรัศมีการเคลื่อนย้ายตัวเองที่มากกว่า Sissel และมีความสามารถ Ghost Tricks เป็นการสลับสิ่งของสองสิ่งที่มีรูปร่างเหมือนกันในมุมมองจากหน้าจอแทนที่จะเป็นการควบคุมวัตถุเหมือน Sissel ด้วยองค์ประกอบทั้งหมดนี้ก็จะนำมาสร้างเป็นด่านต่าง ๆ ให้ผู้เล่นแก้ปริศนาหรือดำเนินภารกิจทั้งหลาย
เนื้อเรื่อง
Sissel ได้ตื่นขึ้นมาและพบว่าตัวเองเป็นวิญญาณซึ่งถูกฆ่าตายและยังสูญเสียความทรงจำไปอีก เขาได้พบกับนักสืบหญิงชื่อ Lynne ซึ่งทันใดนั้นก็ถูกฆ่าตาย อย่างไรก็ตาม จากการพูดคุยกับวิญญาณที่ชื่อ Ray ทำให้ Sissel รู้ความสามารถ Ghost Tricks ของตนซึ่งสามารถเข้าไปสิงและควบคุมวัตถุ กับความสามารถในการสิงร่างที่ตายเพื่อย้อนเวลากลับไป 4 นาทีก่อนการตายของร่างนั้น ด้วยความสามารถเหล่านี้จึงทำให้ Sissel สามารถช่วย Lynne ได้สำเร็จ และทราบว่า Lynne เข้ามาสืบเรื่องอะไรบางอย่าง เนื่องจาก Ray บอก Sissel ว่าวิญญาณเขาจะหายไปเมื่อถึงเวลาเช้าของวันรุ่งขึ้นจึงทำให้ Sissel ตัดสินใจเข้าร่วมกับ Lynne เพื่อค้นหาความจริงของตัวเขา ในการสืบสวน ณ ที่ต่าง ๆ Lynne ก็ได้ตายอีกหลายครั้ง แต่ Sissel กับสุนัขชื่อ Missile ก็ช่วยชีวิตได้เสมอมา จนกระทั่ง Sissel พบว่าคนที่ฆ่าตัวเขาก็คือ Lynne นั่นเอง แต่ Sissel ก็ยังคงช่วย Lynne ต่อไปแม้จะรู้เรื่องนี้ ในขณะเดียวกัน Lynne ก็ได้ขอร้องให้ Sissel ช่วยนักสืบรุ่นพี่ชื่อ Jowd จากการประหารชีวิตในข้อหาที่ Jowd ฆ่าภรรยาตัวเอง
หลังจากที่ Sissel ได้ช่วยหน่วงเวลาการประหารชีวิตออกไปแล้ว เขาก็ได้รู้ว่าลูกสาวของ Jowd ที่ชื่อ Kamila ถูกลักพาตัวไปโดยองค์กรลึกลับซึ่งพยายามที่จะให้ Jowd ถูกประหารชีวิต นอกจากนี้ Sissel ยังรู้อีกว่ามีผี "ผู้ควบคุม" ซึ่งเป็นสาเหตุที่แท้จริงที่ทำให้ภรรยาของ Jowd เสียชีวิต เมื่อได้สืบต่อไปเรื่อย ๆ Sissel ก็ได้พบกับ Missile ในสภาพที่เป็นวิญญาณไปแล้ว โดย Missile เป็นผีที่มีความสามารถในการสลับสิ่งของที่รูปร่างเหมือนกันได้และตัดสินใจที่จะช่วย Kamilla ด้วย หลังจากเดินทางไปซักพักหนึ่ง พวกเขาก็ได้พบกับผี "ผู้ควบคุม" ที่สามารถควบคุมสิ่งมีชีวิตได้กำลังควบคุมร่างที่ Sissel เข้าใจว่าเป็นตัวเขาเอง และก็ได้ทราบความจริงว่าเมื่อ 10 ปีก่อน ชายซึ่งเป็นเจ้าของร่างนี้ได้จับ Lynne ซึ่งขณะนั้นยังเป็นเด็กไว้เป็นตัวประกันเพื่อหนีการจับกุมจาก Jowd อย่างไรก็ตามได้มีอุกกาบาตตกลงมาที่ตัวของชายคนนี้พอดีเป็นเหตุให้เขาเสียชีวิต และอุกกาบาตนี้เองที่ทำให้เขากลายเป็นผีที่มีพลัง Ghost Tricks ในการควบคุมสิ่งมีชีวิต
ทั้ง Sissel Missile Jowd และ Lynne ได้ไปที่เรือดำน้ำขององค์กรลึกลับที่จับ Kamilla อยู่และพบ "ผู้ควบคุม" ควบคุม Kamilla ให้ทำร้าย Lynne ในขณะเดียวกัน หัวหน้าองค์กรลึกลับชื่อ Sith ก็ได้ทรยศ "ผู้ควบคุม" โดยขโมยชิ้นส่วนอุกกาบาตจากร่าง "ผู้ควบคุม" และพยายามที่จะฆ่าทุกคนโดยการจมเรือดำน้ำ หลังจากที่ Sissel ได้ช่วย Lynne และ Kamilla ให้ปลอดภัยจากการสู้กันเองแล้ว เขาก็ได้พบกับ "ผู้ควบคุม" ซึ่งเปิดเผยว่าตัวเองชื่อ Yomiel และเล่าเบื้องหลังให้ฟังว่าเมื่อ 10 ปีก่อนเขาเคยถูก Jowd สอบสวนว่าตัวเขาเองเป็นสายลับ จึงได้หนีและจับ Lynne ไว้เป็นตัวประกัน อย่างไรก็ตามเขาก็ได้ตายจากอุกกาบาต ซึ่งทำให้คู่หมั้นของเขาฆ่าตัวตายตาม Yomiel แค้นมากจึงเข้าร่วมองค์กรลึกลับ โดยมอบชิ้นส่วนอุกกาบาตให้เป็นการตอบแทน แลกกับการช่วยแก้แค้น Lynne และ Jowd ที่ทำให้ตัวเขาและคู่หมั้นเขาตาย โดยเริ่มต้นเขาได้ฆ่าภรรยาของ Jowd และป้ายความผิดให้ Kamilla ซึ่งเป็นเหตุให้ Jowd ต้องออกมารับผิดแทน และวางแผนให้ Lynne ยิงร่างของเขาเอง หลังจากที่ทราบความจริงนี้แล้ว เรือก็กำลังจะระเบิดไปด้วย Sissel กับ Missile จึงอาศัยจรวดตอร์ปิโดออกมาจากเรือดำน้ำ และพบร่างของ Jowd ที่ตายอยู่กับร่าง Yomiel สุดท้าย Sissel จึงตัดสินใจย้อนเวลาไป 10 ปีในเวลาก่อนที่ Yomiel จะตายจากอุกกาบาต และที่นั่นทั้ง Sissel Missile และผี Yomiel ก็ได้รวมพลังกันช่วยชีวิต Yomiel ซึ่งทำให้เหตุการณ์จบลงได้ด้วยดี
เรื่องได้เปิดเผยว่าอันที่จริงแล้ว Sissel เป็นแมวที่ Yomiel ใช้สิงหลังจากตาย และได้กลายมาเป็นเพื่อนกัน แต่เมื่อ Yomiel ควบคุม Lynne ให้ยิงตัวเขาเองในตอนนั้น ได้เกิดการต่อต้านจาก Lynne ทำให้กระสุนพลาดเป้าไปโดน Sissel แทน เมื่อ Sissel ตื่นขึ้นมาความจำเสื่อมและเห็นร่าง Yomiel นอนอยู่แต่ไม่เห็นร่างของตัวเองซึ่งอยู่ในตะกร้าจึงทำให้ Sissel เข้าใจว่าร่าง Yomiel เป็นร่างของเขา ในขณะเดียวกัน Ray ก็ได้เปิดเผยตนเองว่าเป็น Missile ในอนาคตซึ่งไม่สามารถช่วยชีวิตใครไว้ได้ แต่ก็ได้หาทางย้อนเวลากลับมารอ Sissel ตายและหลอกว่าจะวิญญาณ Sissel จะหายไปเมื่อวันรุ่งขึ้นเพื่อให้ตัว Sissel พยายามหาความจริงจนแก้ไขเหตุการณ์ให้จบลงด้วยดีได้
ในเหตุการณ์ใหม่ซึ่ง Sissel ได้แก้ไขไปแล้วนั้น ตัว Sissel ได้เป็นแมวธรรมดาในครอบครัวของ Jowd แต่ก็ยังมีความสามารถ Ghost Tricks อยู่ ส่วน Yomiel เองหลังจากที่ติดคุกจากการจับตัวประกันแล้วก็ได้กลับมาใช้ชีวิตคับคู่หมั้นของเขาอย่างมีความสุข
การสร้าง
Ghost Trick สร้างโดย Shu Takumi ซึ่งเป็นผู้สร้างเกมตระกูล Ace Attorney ที่โด่งดัง โดย Shu Takumi ได้กล่าวกับนิตยสาร Famitsu ไว้ว่า "ผมมีความคิดในการสร้างเกมนี้เมื่อ 5 ปีที่แล้ว พวกเรากำลังดำเนินการสร้างเกม Ace Attorney ภาค 3 และคิดต่อไปว่าจะทำอะไรดี ผมจึงได้คิดถึงเกมสืบสวนอีกแบบที่แตกต่างจาก Ace Attorney" แต่เดิมนั้นเกม Ghost Trick ได้ใช้ชื่อ "Ghost Spy" มาก่อน และได้เปลี่ยนมาเป็น "โกสต์ทริก: แฟนทอมดีเท็กทีฟ" ในภายหลัง การจัดจำหน่ายรุ่นนินเทนโด ดีเอสได้มีขึ้นในประเทศญี่ปุ่น เดือนธันวาคม พ.ศ. 2553 และภายหลังก็ได้จัดจำหน่ายรุ่นบนไอโอเอสไปทั่วโลกในวันที่ 2 กุมภาพันธ์ พ.ศ. 2555 โดยสามารถเล่น 2 ด่านแรกได้โดยไม่คิดค่าใช้จ่าย ส่วนด่านที่เหลือต้องซื้อเพิ่ม
ผลตอบรับ
Ghost Trick เป็นวิดีโอเกมที่ขายดีที่สุดเป็นอันดับ 2 ในประเทศญี่ปุ่นในช่วงสัปดาห์เปิดตัว โดยสามารถขายได้มากถึง 24,000 ชุด หลังจากสัปดาห์นั้นแล้วยอดขายได้ลดลงมาเหลือเป็นที่ 9 โดยสามารถขายเพิ่มไปได้อีก 20,000 ชุด และลดลงมาเป็นที่ 22 ในสัปดาห์ที่สาม ซึ่งแคปคอมนับเกม Ghost Trick เป็นหนึ่งในเกมที่ทำรายได้ต่ำกว่าที่ควรใน พ.ศ. 2553 ผลสำรวจโดย Dengeki ได้แสดงว่านักเล่นเกมชาวญี่ปุ่นให้คะแนน Ghost Trick ให้เป็นเกมที่น่าสนใจมากที่สุดอันดับที่ 13 ในช่วงครึ่งปีแรกของ พ.ศ. 2553
ภาณุพงศ์ จาดนอก
ภาณุพงศ์ จาดนอก (เกิด 26 ธันวาคม พ.ศ. 2539) เป็นนักเคลื่อนไหวทางสังคม ฉายา ประธานไมค์ ระยอง เด็กชายไมค์จบชั้นอนุบาล​-มัธยมต้น​ ที่ โรงเรียนวัดชากหมาก และเข้าศึกษาต่อ ที่ โรงเรียนบ้านฉางกาญจนกุลวิทยา ซึ่งเป็นโรงเรียนประจำ​อำเภอบ้านฉาง​ ปัจจุบันไมค์​เป็นนักศึกษาคณะนิติศาสตร์ มหาวิทยาลัยรามคำแหงและเป็นแกนนำผู้ประท้วงใน การประท้วงในประเทศไทย พ.ศ. 2563–2565 จากกลุ่มผู้นำเยาวชนภาคตะวันออก ปัจจุบันต้องเผชิญกับข้อหาหลายอย่างรวมถึง การปลุกระดม
ประวัติ
เขาเกิดเมื่อวันที่ 26 ธันวาคม พ.ศ. 2539 ที่อำเภอบ้านฉาง จังหวัดระยอง เป็นนักศึกษาระดับ "สามัญชน" และเป็นที่นิยมในหมู่ประชาชนระดับล่าง-กลาง เขาได้ทำงานร่วมกับเยาวชนที่ด้อยโอกาสในโครงการผู้นำเยาวชน
การเคลื่อนไหวทางการเมือง
เมื่อวันที่ 15 กรกฎาคม พ.ศ. 2563 เขาได้ประท้วงการเดินทางเยือนจังหวัดระยองของนายกรัฐมนตรี ประยุทธ์ จันทร์โอชา เพื่อแก้ไขปัญหา เหตุการณ์ไวรัสโคโรนาจังหวัดระยอง ซึ่งเขาถูกจับกุม เมื่อวันที่ 18 กรกฎาคมภานุพงศ์เป็นส่วนหนึ่งของการประท้วงขบวนการเยาวชนเสรี 18 กรกฎาคมที่ อนุสาวรีย์ประชาธิปไตย ในกรุงเทพฯซึ่งอ่าน "สามข้อเรียกร้อง" ต่อหน้าผู้ประท้วงราว 1,000 คนซึ่งเป็นกลุ่มที่ใหญ่ที่สุดนับตั้งแต่ รัฐประหาร 2557 เมื่อวันที่ 7 สิงหาคมภานุพงศ์และทนายความด้านสิทธิมนุษยชน อานนท์ นำภา ถูกจับกุมในข้อหากล่าวสุนทรพจน์ในการชุมนุมหลายครั้งในช่วงการประท้วงของไทยในปี พ.ศ. 2563 รวมถึงการปลุกระดมการประท้วงและที่สถานีตำรวจที่จัดขึ้น และแถลงการณ์ของ แอมเนสตี้ อินเตอร์เนชั่นแนล และ ฮิวแมนไรตส์วอตช์ เรียกร้องให้ปล่อยตัวภานุพงศ์และผู้ประท้วงนักศึกษาคนอื่น ๆ และให้ทิ้งข้อหา พวกเขาได้รับการปล่อยตัวในเวลาต่อมา
ขณะนั้นภานุพงศ์เป็นหนึ่งในสี่แกนนำของการชุมนุม 10 สิงหาคมที่ยกประเด็นการปฏิรูป สถาบันพระมหากษัตริย์ไทย ร่วมกับ ปนัสยา สิทธิจิรวัฒนกุล, อานนท์ นำภา และณัฐนนท์ ไพโรจน์ ซึ่งเขาต้องเผชิญกับหกข้อหา เมื่อวันที่ 24 สิงหาคม ภานุพงศ์ประท้วงที่ระยองเพื่อต่อต้านการเสนอโครงการถมทะเลของรัฐบาลซึ่งเป็นส่วนหนึ่งของการขยายระยะที่สามของโครงการ มาบตาพุด ระเบียงเศรษฐกิจภาคตะวันออก ภานุพงศ์ถูกจับอีกครั้ง, จากนั้นได้รับการประกันตัว, จากนั้นถูกจับอีกครั้งในข้อหาละเมิดเงื่อนไขการประกันตัวและปฏิเสธที่จะขอประกันตัวต่อไป วางจำหน่ายในวันที่ 7 กันยายน ภานุพงศ์ก็เตรียมรับมือ จากนั้นกล่าวถึงการประท้วงครั้งใหญ่เมื่อวันที่ 19-20 กันยายนโดยเขาเน้นย้ำจุดยืนที่จะปฏิรูปสถาบันกษัตริย์ไม่ใช่ล้มล้าง
ในวันที่ 13 พฤษภาคม พ.ศ. 2564 ภายหลังได้รับการประกันตัวภาณุพงศ์ ติดเชื้อไวรัสโคโรนาสายพันธุ์ใหม่ (SARS-CoV-2) ซึ่งส่งผลให้กรมราชทัณฑ์ถูกวิพากษ์วิจารณ์เนื่องจากก่อนหน้านี้ อานนท์ นำภา และ ปนัสยา สิทธิจิรวัฒนกุล ติดเชื้อไวรัสโคโรนาสายพันธุ์ใหม่ (SARS-CoV-2)
การ์ตีนี
ราเด็น อาเจ็ง การ์ตีนี หรือบางครั้งเรียกด้วยคำนำหน้าอีกแบบคือ ราเด็น อายู การ์ตีนี (Kartini; 21 เมษายน ค.ศ. 1879 – 17 กันยายน ค.ศ. 1904) เป็นวีรสตรีแห่งชาติอินโดนีเซียจากชวา เธอเป็นผู้ริเริ่มการศึกษาสำหรับเด็กผู้หญิงและสิทธิสตรีในอินโดนีเซีย
เธอเกิดในอาณานิคมดัตช์อีสต์อินดีส (อินโดนีเซียในปัจจุบัน) ในครอบครัวของชนชั้นปกครองในชวา เธอเข้าศึกษาในโรงเรัยนประถมภาษาดัตช์แห่งหนึ่ง เธอต้องการที่จะศึกษาต่อ แต่ทางเลือกนั้นเป็นไปไม่ได้สำหรับเธอและเด็กหญิงคนอื่น ๆ ในสังคมชวาขณะนั้น เธอจึงตัดสินใจเขียนจดหมายติดต่อกับบุคลากรที่มีอิทธิพลในอาณานิคม เช่น เย.ฮา. อาเบนดาโนน ผู้ดำเนินการด้านนโยบายจริยธรรมดัตช์ขณะนั้น
การ์ตีนีได้เขียนจดหมายแสดงความรู้สึกอัดอั้นในใจของเธอซึ่งได้รับการตีพิมพ์ในนิตยสารดัตช์ฉบับหนึ่ง และต่อมาได้รวมเล่มเป็น Out of Darkness to Light ("ออกจากความมืดสู่แสงสว่าง") และ Letters of a Javanese Princess ("จดหมายของเจ้าหญิงชวาพระองค์หนึ่ง") ในปัจจุบันทางการอินโดนีเซียได้ประกาศให้วันคล้ายวันเกิดของเธอเป็น วันการ์ตีนี นอกจากนี้เธอยังสนใจรหัสยลัทธิและต่อต้านการแต่งงานแบบมีคู่ครองหลายคน (polygamy) การต่อสู้เพื่อการศึกษาแก่เด็กหญิงนั้นได้รับการสืบทอดโดยน้องสาวของเธอหลังเธอเสียชีวิตลง มีการนำชื่อของเธอไปตั้งเป็นชื่อโรงเรียนในเครือการ์ตีนีและกองทุนการ์ตีนีซึ่งเป็นกองทุนเพื่อการศึกษาสำหรับเด็กหญิงชาวอินโดนีเซีย เธอเคยได้รับเลือกให้เป็นบุคคลบนธนบัตรรูปียะฮ์สองรุ่น คือรุ่นที่จัดพิมพ์ใน ค.ศ. 1952 และ ค.ศ. 1958
จาง ซูเหา
จาง ซูเหา  (เกืด 22 ตุลาคม ค.ศ. 1988) เป็นนักแสดงชายชาวไต้หวัน เริ่มแสดงภาพยนตร์ตั้งแต่ปี ค.ศ. 2006  ปัจจุบัน จางซูเหากำลังศึกษาที่ มหาวิทยาลัยหมิงชวน
บาคุริวเซ็นไต อาบะเรนเจอร์ VS เฮอร์ริเคนเจอร์
บาคุริวเซ็นไต อาบะเรนเจอร์ VS เฮอร์ริเคนเจอร์ เป็นออริจินอลวิดีโอจาก ขบวนการนักรบไดโนเสาร์ อาบะเรนเจอร์ วางจำหน่ายและเผยแพร่เมื่อวันที่ 12 มีนาคม ค.ศ. 2004 ความยาว 40 นาที
เจมส์ กอสลิง
เจมส์ กอสลิง (James Gosling) เกิดเมื่อ 19 พฤษภาคม ค.ศ. 1955 ผู้ให้กำเนิดภาษาจาวา ของบริษัท ซัน ไมโครซิสเต็มส์ ปัจจุบันดำรงตำแหน่ง ประธานกรรมการเทคโนโลยี (Chief Technology Officer) ของแผนก Sun's Developer Products group
เดอะเรดทัวร์
เดอะเรดทัวร์ (The Red Tour) เป็นคอนเสิร์ตทัวร์ครั้งที่ 3 ของนักร้องและนักแต่งเพลงชาวอเมริกัน เทย์เลอร์ สวิฟต์ ซึ่งเปิดตัวเพื่อสนับสนุนสตูดิโออัลบั้มชุดที่สี่ เรด (2012) เริ่มทัวร์ในวันที่ 13 มีนาคม ค.ศ. 2013 ที่เซ็นตูรีลิงก์เซ็นเตอร์ ในโอมาฮา รัฐเนแบรสกา และสิ้นสุดในวันที่ 12 มิถุนายน ค.ศ. 2014 ที่สนามกีฬาในร่มสิงคโปร์ ในสิงคโปร์ ทัวร์นี้มีผู้เข้าร่วม 1.7 ล้านคนและทำรายได้ 150.2 ล้านเหรียญสหรัฐ
เดอะเรดทัวร์ได้รับการวิจารณ์เชิงบวกจากนักวิจารณ์เพลง นอกจากจะเป็นทัวร์ที่ประสบความสำเร็จมากที่สุดของสวิฟต์แล้ว ยังได้รับการเสนอชื่อเข้าชิง 4 รางวัล และได้รับ 1 รางวัล
รายการเพลง
รายการเพลงต่อไปนี้เป็นตัวอย่างของการแสดงในวันที่ 13 มีนาคม ค.ศ. 2013 ในโอมาฮา รัฐเนแบรสกา ไม่ใช่ตัวแทนของคอนเสิร์ตทั้งหมดตลอดทั้งทัวร์
โจเซ่ กับเสือและหมู่ปลา
โจเซ่ กับเสือและหมู่ปลา (ジョゼと虎と魚たち; Josee, the Tiger and the Fish) เป็นภาพยนตร์ดรามาแอนิเมชันแนวภาพยนตร์รักตลกจากประเทศญี่ปุ่น ค.ศ. 2020 ซึ่งสร้างจากเรื่องสั้นในชื่อเดียวกันโดยเซโกะ ทานาเบะ ภาพยนตร์เรื่องนี้ให้เสียงพากย์โดยไทชิ นากางาวะ และคายะ คิโยฮาระ
ภาพยนตร์ดังกล่าวได้รับการกำกับโดยโคตาโร ทามูระ จากบทภาพยนตร์โดยซายากะ คูวามูระ ด้วยการออกแบบตัวละครดั้งเดิมโดยนาโอะ เอโมโตะ (ผู้สร้างมังงะพ่วงขาย) และการออกแบบตัวละครแอนิเมชันโดยฮารูโกะ ลิซูกะ (ซึ่งทำหน้าที่เป็นหัวหน้าผู้ดูแลแอนิเมชันเช่นกัน) ตลอดจนการผลิตแอนิเมชันโดยบริษัทโบนส์
ภาพยนตร์เรื่องนี้เปิดตัวโดยได้อยู่ในอันดับที่ 9 ที่บ็อกซ์ออฟฟิศของญี่ปุ่นในสัปดาห์แรกเมื่อเปิดตัว และได้รับการวิจารณ์เชิงบวกอย่างสูงจากนักวิจารณ์
โครงเรื่อง
ในตอนแรก โจเซ่เป็นปฏิปักษ์ต่อสึเนโอะ โดยเรียกเขาว่าผู้บุกรุก เธอสั่งให้เขาทำสิ่งที่ไม่มีเหตุผลอันสมควร เช่น คุกเข่าเป็นเวลานาน โดยทำให้มั่นใจน้อยลง สึเนโอะจึงตัดสินใจลาออกจากงานผู้ดูแล อย่างไรก็ตาม ก่อนที่เขาจะลาออก เขาพบว่าโจเซ่หายตัวไป เมื่อสึเนโอะพบโจเซ่ในที่สุด เขาก็พบว่าเธอต้องการเห็นทะเล ดังนั้น เขาจึงพาเธอไปทะเล และพวกเขาก็สนุกกับช่วงเวลาที่ยอดเยี่ยมร่วมกัน
หลังจากเหตุการณ์นี้ โจเซ่และสึเนโอะได้เดินทางไปที่ต่าง ๆ ร่วมกันมากขึ้น ในการเดินทางไปห้องสมุด โจเซ่พยายามอ่านหนังสือให้เด็ก ๆ ฟัง ซึ่งทำให้พวกเด็ก ๆ เบื่อ อย่างไรก็ตาม ภาพวาดของเธอดึงดูดใจพวกเขา จากนั้นเธอก็ค่อย ๆ ตระหนักว่าเธอต้องการเป็นนักวาดภาพประกอบ
น่าเสียดาย ที่คุณย่าของโจเซ่เสียชีวิตหลังจากนั้นไม่นาน เมื่อถูกทิ้งให้อยู่ด้วยเงินเพียงเล็กน้อย โจเซ่จึงล้มเลิกความฝันและกลายเป็นพนักงานออฟฟิศ ในขณะเดียวกัน สึเนโอะได้รับทุนการศึกษาจากมหาวิทยาลัยแห่งหนึ่งในประเทศเม็กซิโก และจะออกเดินทางในอีกไม่กี่เดือนข้างหน้า แม้ว่ามีอนาคตที่สดใสของเขา แต่เขาก็ยังกังวลมากกับสถานการณ์ของโจเซ่ และด้วยความกังวลเกี่ยวกับสึเนโอะ ไม ซึ่งเป็นเพื่อนร่วมงานของสึเนโอะในร้านดำน้ำ จึงบอกโจเซ่ว่าให้ปล่อยสึเนโอะให้เป็นอิสระ
โจเซ่จึงเรียกสึเนโอะไปทะเลเพื่ออำลา อย่างไรก็ตาม โจเซ่เกิดติดอยู่กลางถนน สึเนโอะจึงรีบวิ่งไปหาเธอเพื่อช่วยเธอ และจบลงด้วยการถูกรถชน
จากนั้น สึเนโอะพบว่าได้รับบาดเจ็บจากกระดูกที่เท้าหัก และได้รับการบอกว่าเขาอาจจะไม่เดินได้เหมือนเมื่อก่อน นับประสาอะไรกับการดำน้ำ สึเนโอะยอมแพ้ในการฟื้นฟูสมรรถภาพและความฝันที่จะได้เห็นปลาเทวดาในประเทศเม็กซิโก ไมจึงพบโจเซ่ บอกเธอเกี่ยวกับสถานการณ์ของสึเนโอะ และขอให้เธอพิสูจน์ความรู้สึกที่มีต่อสึเนโอะ
จากนั้น โจเซ่ก็ได้สร้างหนังสือภาพประกอบโดยอ้อมที่มีเนื้อเรื่องของสึเนโอะและเรื่องราวของเธอ ซึ่งจบลงด้วยตัวละครที่เป็นตัวแทนของสึเนโอะในการบรรลุความฝันของเขาได้สำเร็จ ต่อมา เธอก็ขอให้ฮายาโตะเพื่อนร่วมงานอีกคนในร้านดำน้ำพาสึเนโอะไปที่ห้องสมุดที่โจเซ่อ่านหนังสือให้เด็ก ๆ ฟัง สึเนโอะประทับใจกับเรื่องราวดังกล่าว เขาได้ฟื้นจิตวิญญาณและความฝัน รวมถึงฟื้นฟูสุขภาพอย่างจริงจัง
ในวันที่สึเนโอะออกจากโรงพยาบาล โจเซ่ได้หายตัวไป ด้วยความเป็นห่วง สึเนโอะได้ไปหลายที่ และในที่สุดก็เริ่มวิ่งแม้ว่าเขาจะได้รับบาดเจ็บ หลังจากการค้นหาเป็นเวลานาน เขาพบว่าโจเซ่ตัดสินใจที่จะเผชิญหน้ากับเสือในสวนสัตว์และบนถนนด้วยตัวเธอเอง ซึ่งเคยข่มขู่เธอมาก่อนและประสบความสำเร็จ เมื่อพวกเขาพบกัน สึเนโอะและโจเซ่สารภาพรักต่อกัน และจุ๊บกัน
การผลิต
ภาพยนตร์อนิเมะเรื่องนี้ได้เริ่มต้นโครงการดังกล่าวเมื่อวันที่ 3 ธันวาคม ค.ศ. 2019 โดยได้เปิดตัวเว็บไซต์, โปสเตอร์ และทีมงานหลัก ครั้นเมื่อวันที่ 3 มกราคม ค.ศ. 2020 พวกเขาประกาศว่าภาพยนตร์เรื่องนี้จะเข้าฉายในฤดูร้อนของปีเดียวกันนี้ ต่อมา เมื่อวันที่ 3 มีนาคม ค.ศ. 2020 ฉากภาพยนตร์, ภาพประกอบตัวละครโจเซ่และสึเนโอะได้รับการเปิดตัว อย่างไรก็ตาม เนื่องจากการระบาดของไวรัสโควิด-19 ทำให้วันฉายภาพยนตร์เรื่องนี้ล่าช้า กระทั่งเมื่อวันที่ 13 สิงหาคม ค.ศ. 2020 ทางการได้ประกาศว่าวันเปิดตัวใหม่คือวันที่ 25 ธันวาคม ค.ศ. 2020
เพลง
อีวาน คอล ได้แต่งเพลงประกอบภาพยนตร์ เขายังแต่งเพลงเปิดชื่อเทกมีฟาร์อเวย์ซึ่งขับร้องโดยไอ อิจิกาวะ ส่วนอีฟได้แต่งเพลงแทรกประกอบภาพยนตร์ชื่อชินไก และเพลงปิดชื่ออาโอะโนะวอลซ์
การตลาด
บริษัทฟันนิเมชันได้ซื้อภาพยนตร์เรื่องนี้เข้าฉายในโรงภาพยนตร์ในทวีปอเมริกาเหนือเมื่อเดือนกรกฎาคม ค.ศ. 2021 (ประเทศแคนาดา และสหรัฐ) โดยมีทั้งการพากย์ต้นฉบับภาษาญี่ปุ่นและภาษาอังกฤษสำหรับการฉายรอบปฐมทัศน์ของเทศกาลภาพยนตร์นานาชาติโทรอนโต 2021 ส่วนบริษัทอนิเมะลิมิเต็ดเข้าถือสิทธิ์ภาพยนตร์เพื่อฉายในบริติชไอลส์ (สหราชอาณาจักรและไอร์แลนด์) ขณะที่บริษัทแมดแมนเอนเตอร์เทนเมนต์ได้เข้าถือสิทธิ์ภาพยนตร์สำหรับโอเชียเนีย และฉายในประเทศออสเตรเลียกับประเทศนิวซีแลนด์ในวันที่ 13 พฤษภาคม ค.ศ. 2021 และ 10 มิถุนายน ค.ศ. 2021 ตลอดจนภาพยนตร์เรื่องนี้ได้รับการฉายในการแข่งที่งานเทศกาลภาพยนตร์แอนิเมชันนานาชาติอานซีซึ่งจัดขึ้นระหว่างวันที่ 14 ถึงวันที่ 19 มิถุนายน ค.ศ. 2021
การตอบรับ
ในตัวรวบรวมบทวิจารณ์อย่างเว็บไซต์รอตเทนโทเมโทส์ บทวิจารณ์ของนักวิจารณ์ 13 คนเป็นแง่บวก 100 เปอร์เซ็นต์ โดยมีคะแนนเฉลี่ยที่ 7.6 คะแนนเต็ม 10
เทศกาลโอลิมปิกฤดูร้อนเยาวชนยุโรป 2023
เทศกาลโอลิมปิกฤดูร้อนเยาวชนยุโรป 2023 (2023 European Youth Summer Olympic Festival) จะเป็นการแข่งขันครั้งที่ 17 ของ เทศกาลโอลิมปิกฤดูร้อนเยาวชนยุโรป และจะจัดขึ้นที่เมือง มาริบอร์ ประเทศสโลวีเนีย ระหว่างวันที่ 23 ถึง 29 กรกฎาคม ค.ศ. 2023 เดิมทีเทศกาลนี้ควรจะจัดขึ้นในเมืองโคเปอร์ อย่างไรก็ตาม มาริบอร์ได้รับการยืนยันให้เป็นเมืองเจ้าภาพใหม่ในเดือนมิถุนายน ค.ศ. 2021
ชนิดกีฬา
การแข่งขันที่จะจัดขึันมีดังต่อไปนี้:
ชู้ต!
ชู้ต! เป็นซีรีส์มังงะญี่ปุ่น เขียนเรื่องและวาดภาพโดยสึกาซะ โอชิมะ ตีพิมพ์ในนิตยสารโชเน็งแม็กกาซีนรายสัปดาห์ของสำนักพิมพ์โคดันชะระหว่างปี พ.ศ. 2533 ถึง พ.ศ. 2546
ซีรีส์อนิเมะโทรทัศน์ดัดแปลง 58 ตอนชื่อเรื่องว่า อาโอกิ เด็นเซ็ตสึ ชู้ต! (蒼き伝説　シュート!) ผลิตโดยโทเอแอนิเมชัน และออกกากาศระหว่างวันที่ 7 พฤศจิกายน พ.ศ. 2536 ถึง 25 ธันวาคม พ.ศ. 2537 ทางช่องฟูจิเทเลวิชัน ซีรีส์อนิเมะภาคใหม่สร้างโดยสตูดิโอ EMT Squared ชื่อเรื่องว่า ''ชู้ต! โกลทูเดอะฟิวเจอร์'' ออกอากาศตั้งแต่วันที่ 2 กรกฎาคม ถึงวันที่ 24 กันยายน พ.ศ. 2565 ทางช่อง AT-X, Tokyo MX, TV Shizuoka, ytv, BS NTV และ BS Fuji กำกับโดยโนริยูกิ นากามูระ โดยมีจุนอิจิ คิตามูระเป็นผู้กำกับช่วย เขียนบนโดยมิตสึทากะ ฮิโรตะ และออกแบบตัวละครโดยยูกิโกะ อากิยามะ
ชู้ต! ชนะรางวัลมังงะโคดันชะ ใน พ.ศ. 2537 ในสาขาโชเน็ง
ฟีซะบีลิลลาฮ์
ประโยค ฟีซะบีลิลลาฮ์ (فِي سَبِيلِ ٱللَّٰهِ) เป็นคำอุทานภาษาอาหรับที่แปลว่า "ด้วยเหตุของอัลลอฮ์" หรือที่เหมาะสมกว่าคือ "ในหนทางของอัลลอฮ์" และถูกตีความเป็น "ผู้ต่อสู้ในหนทางของอัลลอฮ์"
ประโยคนี้ - ซึ่งมีความเกี่ยวข้องกับการแบ่งซะกาต - พบในอัลกุรอานเป็นจำนวนหลายครั้ง เช่น ในซูเราะฮ์ที่ 9, โองการที่ 60:
รายงานจากซัยยิด อะบุล อะลา เมาดูดีย์ นักวิชาการมุสลิมช่วงต้นส่วนใหญ่มีความคิดเห็นว่า ฟีซะบีลิลลาฮ์ คือญิฮาด เช่น นักวิชาการในศตวรรษที่ 14 อิบน์ กะษีร อย่างไรก็ตาม เมาดูดีย์ยังกล่าวอีกว่า นักวิชาการช่วงต้นเข้าใจผิดในการจำกัดญิฮาดว่าเป็นการอธิบายถึงการต่อสู้ที่สงบสุข และไม่เกี่ยวกับการทหารเท่านั้น มุฮัมมัด ชะฟีอ์ ดิยูบันดี แปลมันเป็นสาเหตุทางศาสนาที่สามารถรวมญิฮาดทางทหารหรือทำพร้อมกับหน้าที่ทางศาสนาอื่น ๆ เช่น ฮัจญ์ นักวิชาการหัวก้าวหน้า ญาวีด อะฮ์มัด ฆอมิดี กล่าวไว้โดยกว้างว่าเป็น "การทำงานรับใช้ศาสนา"
คณะกรรมการโอลิมปิกแห่งชาติอัฟกานิสถาน
คณะกรรมการโอลิมปิกแห่งชาติอัฟกานิสถาน (ดารี: كميته ملى المپيك دولت اسلامى افغانستا ن; รหัสประเทศ: AFG) เป็นคณะกรรมการโอลิมปิกแห่งชาติของประเทศอัฟกานิสถาน ก่อตั้งขึ้นในปี ค.ศ. 1920 แต่ได้รับการยอมรับจากคณะกรรมการโอลิมปิกสากล ในปี ค.ศ. 1936 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อน ที่ เบอร์ลิน นาซีเยอรมัน
ในปี ค.ศ. 1996 กลุ่มตอลิบานได้มีการจัดตั้งเอมิเรตอิสลามอัฟกานิสถาน รัฐบาลสั่งห้ามผู้หญิงเข้าร่วมแข่งขันกีฬาและเปลี่ยนสนามกีฬาฮาซในคาบูลให้เป็นสถานที่ประหารชีวิตสาธารณะด้วยเหตุนี้คณะกรรมการโอลิมปิกสากลจึงสั่งห้ามไม่ให้เข้าร่วมแข่งขันกีฬาต่างๆ เช่นกีฬาโอลิมปิกและเอเชียนเกมส์ จนกระทั่งปี ค.ศ. 2003 เมื่อกลุ่มตอลิบานล่มสลายคณะกรรมการโอลิมปิกสากลอนุญาตให้คณะกรรมการโอลิมปิกของอัฟกานิสถานส่งสมาชิกเข้าร่วมการแข่งขันได้อีกครั้ง ในปี ค.ศ. 2009 คณะกรรมการโอลิมปิกของอัฟกานิสถานได้จัดการประชุมสมาชิกประจำปีเป็นครั้งแรกและเลือกโมฮัมมัด ซาฮีร์ อักบาร์เป็นประธานคณะกรรมการโอลิมปิกแห่งชาติ
ปัจจุบันคณะกรรมการโอลิมปิกบาห์เรนมีสำนักงานใหญ่ตั้งอยู่ที่คาบูล, ประเทศอัฟกานิสถาน
เจ้าชายแอ็นสท์ เอากุสท์ มกุฎราชกุมารแห่งฮันโนเฟอร์
เจ้าชายแอ็นสท์ เอากุสท์ มกุฎราชกุมารแห่งฮันโนเฟอร์ ดยุกที่ 3 แห่งคัมบาร์ลันด์และเทวิอ็อตเดล (Ernst August; 21 กันยายน ค.ศ. 1845 – 14 พฤศจิกายน ค.ศ. 1923) เป็นพระราชโอรสพระองค์โตและพระองค์เดียวของพระเจ้าเกออร์คที่ 5 แห่งฮันโนเฟอร์และพระมเหสีมารีแห่งซัคเซิน-อัลเทินบวร์ค พระองค์ถูกลิดลอนจากราชบัลลังก์แห่งฮันโนเฟอร์เมื่อผนวกกับปรัสเซียในปี 1866 และต่อมาดัชชีเบราน์ชไวค์ในปี 1884 แม้ว่าพระองค์จะเป็นทายาทสายชายอาวุโสที่สุดของพระเจ้าจอร์จที่ 1 ที่ 2 และที่ 3 ดยุกแห่งคัมบาลันด์ก็ถูกลิดรอน ของขุนนางอังกฤษและเกียรติยศที่ได้เข้าข้างเยอรมนีในสงครามโลกครั้งที่หนึ่ง แอ็นสท์ เอากุสท์เป็นเจ้าชายฮันโนเฟอร์พระองค์สุดท้ายที่ได้รับตำแหน่งราชวงศ์อังกฤษและสมาชิกของเครื่องราชอิสริยาภรณ์การ์เทอร์
อ้างอิง
1845 1923